[{"text_idx": "#000000", "text": "Distanco de sukceso je botelo da marmelado"}, {"text_idx": "#000001", "text": "Fraser diris diversfoje en prelegoj, ke antau\u0306 la ag\u0302o de 14 jaroj, li c\u0302iam pensis kiel gajni monon. Helpi gepatrojn en mastrumado ne povis kontentigi lin, kaj li volis havi sian propran entreprenon."}, {"text_idx": "#000002", "text": "Li provis multajn profesiojn, sed sukcesis en neniu. En la ag\u0302o de 14 jaroj, li hazarde vidis sian avinon, kiu faras marmeladon en sia hejmo, kaj li petis la sekretan recepton de s\u0302i. Reveninte hejmen, li ac\u0302etis kelkajn kilogramojn da fruktoj, kaj ekfaris marmeladon. En la sekvaj monatoj li faris marmeladon en kuirejo dum libera tempo. Post provo de kelkdek receptoj, li elfaris kontentigan marmeladon kun naturaj fruktoj, kaj li nomis g\u0302in SuperJam."}, {"text_idx": "#000003", "text": "La marmelado estis elfarita, sed kiel li vendis g\u0302in? La sag\u0302a knabo proponis g\u0302in al siaj najbaroj unu post alia. La unuaj 20 boteloj da marmelado tuj elc\u0302erpig\u0302is."}, {"text_idx": "#000004", "text": "La c\u0302efaj britaj amaskomunikiloj Edinburgh Evening News kaj The Sun raportis Fraser kaj lian rakonton kiam li estis 15-jara. Pro la propagando de amaskomunikiloj, vendo de lia marmelado draste kreskis. Tamen kiam li estis 16-jara, lia marmelado estis malakceptita de la konata superbazaro Waitrose. Lau\u0306 Waitrose, la marmelado havis nek okulfrapan markon nek belan aspekton."}, {"text_idx": "#000005", "text": "Tial Fraser novigis la pakadon, por ke la marko kaj aspekto estu pli simplaj. Li emfazis nur unu punkton, ke la marmelado havas 100% da naturaj fruktoj. Post unu jaro SuperJam estis trovebla en la superbazaro Waitrose, kaj 1 500 boteloj estis venditaj en la unua tago. Post tio SuperJam farig\u0302is ac\u0302etebla en Tesco, Wal-Mart kaj pli ol 2 000 superbazaroj en la mondo."}, {"text_idx": "#000006", "text": "De la komenco Fraser sekvis la principon: 100% da naturaj fruktoj. C\u0302iu botelo bezonas almenau\u0306 unu kilogramon da fruktoj. La kruda materialo estas nenio alia ol fres\u0302aj fruktoj."}, {"text_idx": "#000007", "text": "Kiu c\u0302asas du leporojn, kaptas neniun. Dedic\u0302i sin al ununura afero povas esti pli sag\u0302a elekto. Fraser faris marmeladon dum 15 jaroj, kaj senc\u0302esa esploro al unu produkto malfermis vojon al sukceso. Krome, Fraser havas siajn apartajn teknikon kaj taktikon."}, {"text_idx": "#000008", "text": "Fraser plurfoje emfazis en prelegoj: \"Mia metio estas ordinara, tamen c\u0302iu metio havas sian s\u0302ancon. Fari la ordinaran eksterordinara ankau\u0306 estas sukceso.\" Eble la distanco inter vi kaj sukceso estas tiu al botelo da marmelado."}]